Esimese punkti osas ei ole palju arvata. Tudengite initsiatiiv Tudengipäevade sidumiseks kultuuripealinna projektiga on tervitatav ning soov laieneda  rahvusvaheliseks igati arvestatav. Algatus peaks siit kindlasti tulema tudengite poolt ning minule tundub, et Tallinn võiks selle toetamiseks võimalused leida küll.    Niguliste mäel kuni 6 mahuprotsendiliste alkohoolsete jookide tarbimise kohta ütlen, et ei poolda sellist lähenemist. Minu hinnangul on avalikus kohas lahja alkoholi tarbimise keeld ebavajalik ja seda tuleks lubada igal pool. Asukohapõhiste erandite tegemine ei oleks seega ka vajalik.    Keelatud ja rangelt karistatav peab olema  avalikus kohas silmnähtavalt joobes viibimine, teistele häiriv käitumine jms. Tänane reaalsus on see, et ma ei tohi pargis piknikukorvi laiali laotada ja salati kõrvale veini nautida… jabur.